APSTIPRINĀTS

 Viesītes novada pašvaldības

Iepirkumu komisijas

2018.gada 27. decembra sēdē

## *NOLIKUMS*

Iepirkumam Publisko iepirkumu likuma 9. panta kārtībā

**Radošo rezidenču telpu izbūve**

**Identifikācijas Nr. VNP 2018/18 ELFLA**

**Viesīte**

**2018**

# Pasūtītājs un Pasūtītāja kontaktpersona

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu komisijas sekretāre Silvija Eglīte– 65245920, 26450477 , e-pasts silvija.eglite@viesite.lv
* Būvinženieris Gatis Puzāns – 65245492, e-pasts gatis.puzans@viesite.lv
 |
| **Darba laiks** | P,O, T, C no plkst. 0800 līdz 1200 un no plkst.1230-1700; Piektdienās no plkst. 0800 līdz 1200 un no plkst.1230-1430 |

1. Iepirkuma priekšmeta apraksts
	1. Iepirkuma priekšmets ir **radošo rezidenču telpu izbūve - ēkas daļas vienkāršota atjaunošana** (turpmāk tekstā – būvdarbi) saskaņā ar tehnisko specifikāciju (8.pielikums).
	2. CPV kods - [45400000-1](https://www.iub.gov.lv/lv/iubcpv/parent/7096/clasif/main/) - Ēku celtniecības pabeigšanas darbi.
	3. Apstiprinātais finansējums būvdarbiem nepārsniedz **35206,61** euro bez pievienotās vērtības nodokļa.
	4. Būvdarbi ir Eiropas Lauksaimniecības fonda lauku attīstībai (ELFLA), Latvijas Lauku attīstības programmas 2014.-2020. gadam apakšpasākuma „Darbību īstenošana saskaņā ar sabiedrības virzītas vietējās attīstības stratēģiju” projekta Nr. 18-05-AL24-A019.2205-000001 „Radošās rezidences Viesītē” darbība.
	5. Par iespēju apskatīt objektu dabā sazināties ar Viesītes novada pašvaldības būvinženieri Gati Puzānu, tālr. 65245492, e-pasts gatis.puzans@viesite.lv
2. **Līguma izpildes termiņš un izpildes vieta**
	1. Būvdarbi jāveic ne ilgāk kā 4 (četru) mēnešu periodā no būvdarbu uzsākšanas dienas un ne vēlāk kā līdz **2019. gada 15. jūlijam**, ieskaitot **objekta nodošanu ekspluatācijā.**
	2. **Būvdarbu vieta –** Brīvības iela 8, Viesīte, Viesītes novads, LV-5237
3. **Iespējas saņemt nolikumu**
	1. Iepirkumu komisija nodrošina brīvu un elektronisku pieeju iepirkuma dokumentiem ar iespēju apskatīt un lejupielādēt. Nolikums ir pieejams vietnē [www.viesite.lv](http://www.viesite.lv) sadaļā „Pašvaldības iepirkumi” <http://www.viesite.lv/?page_id=30271> vai Viesītes novada pašvaldībā Brīvības ielā 10, Viesītē.
4. Informācijas apmaiņa
	1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums <http://www.viesite.lv/?page_id=30271>, norādot arī uzdoto jautājumu.
	2. Informācijas apmaiņa starp pasūtītāju un piegādātājiem notiek pa pastu vai elektroniski.

1. Piedāvājuma iesniegšanas un atvēršanas vieta, laiks un kārtība
	1. Piegādātājs drīkst iesniegt tikai vienu piedāvājumu par visu iepirkuma priekšmetu.
	2. Piegādātāji piedāvājumus var iesniegt līdz **2019. gada 10. janvārim, plkst. 08:30** Brīvības ielā 10, Viesītē, Viesītes novadā, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
	3. Piedāvājumi tiks atvērti **2019. gada 10. janvārī plkst. 08:30.**Piedāvājumu atvēršana ir atklāta. Piedāvājumu atvēršanas sēdē tiek nosaukts saņemto piedāvājumu skaits, tiek nosaukti pretendenti to piedāvājumu iesniegšanas secībā, kā arī konkrētā piedāvājuma iesniegšanas datums, laiks un piedāvājumā norādītā cena bez pievienotās vērtības nodokļa.
	4. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ pretendentam.
2. Piedāvājuma derīguma termiņš
	1. Pretendenta iesniegtajam piedāvājumam jābūt derīgam, tas ir saistošam pretendentam, līdz iepirkuma līguma noslēgšanai, bet ne mazāk kā 60 dienas.
	2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt pretendentus pagarināt sava piedāvājuma derīguma termiņu.

# Piedāvājuma sagatavošana un noformējums

* 1. Piedāvājuma dokumentiem jābūt sagatavotiem latviešu valodā, 1 oriģinālā eksemplārā. Svešvalodā sagatavotiem piedāvājuma dokumentiem (oriģināliem) jāpievieno pretendenta apliecināts tulkojums latviešu valodā;
	2. Sagatavojot piedāvājuma dokumentus, jāievēro LR Ministru kabineta 04.09.2018. noteikumos Nr. 558 “Dokumentu izstrādāšanas un noformēšanas kārtība” noteiktās prasības attiecībā uz dokumentu noformēšanu, rekvizītiem un juridisko spēku.
	3. Titullapā obligāti norāda pretendenta nosaukumu , reģistrācijas Nr., „**Piedāvājums iepirkumam** **„****Radošo rezidenču telpu izbūve”, identifikācijas Nr. VNP 2018/18 ELFLA”.**
	4. Piedāvājuma sākumā ievieto satura rādītāju. Piedāvājuma lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
1. norādi par kopējo cauraukloto lapu skaitu,
2. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu,
3. apliecinājuma vietas nosaukumu un datumu.
	1. Pretendenta piedāvājumu dalībai iepirkuma procedūrā paraksta, kopijas, tulkojumus un piedāvājuma caurauklojumus apliecina:
4. Pretendents (ja Pretendents ir fiziska persona),
5. Pretendenta paraksttiesīga amatpersona (ja Pretendents ir juridiska persona),
6. pārstāvēttiesīgs personālsabiedrības biedrs, ja Pretendents ir personālsabiedrība,
7. visi personu apvienības dalībnieki, ja Pretendents ir personu apvienība, vai
8. Pretendenta pilnvarota persona.
9. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks vai viņu pilnvarota persona.
	1. Ja piedāvājuma dokumentus paraksta vai apliecina pilnvarota persona, piedāvājumā jāiesniedz pilnvarojošā dokumenta oriģināls vai apliecināta kopija.
	2. Iesniedzot piedāvājumu vai pieteikumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
	3. Ja piedāvājumu iesniedz personu grupa vai personālsabiedrība, piedāvājumā iesniedz starp personu grupas dalībniekiem noslēgtu vienošanos (līgumu) par dalību iepirkumā, kā arī papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
10. **Piedāvājuma iesniegšana**
	1. Piedāvājums iesniedzams aizlīmētā, aizzīmogotā vai parakstītā aploksnē, uz kuras jānorāda:
11. Pasūtītāja nosaukumu, reģistrācijas numuru un adresi;
12. Pasūtītāja kontaktpersonas vārdu, uzvārdu un telefona numuru,
13. Pretendenta nosaukumu, reģistrācijas numuru un adresi,
14. Pretendenta kontaktpersonas vārdu, uzvārdu, telefona numuru vai e-pastu.
	1. atzīme **„Piedāvājums iepirkumam** **„** **Radošo rezidenču telpu izbūve”, identifikācijas Nr. VNP 2018/18 ELFLA”. Neatvērt līdz 2019. gada 10. janvārim plkst. 08:30”!**
	2. Pretendents var izmainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā – Brīvības ielā 10, Viesīte, LV-5237, un apmainot piedāvājumu. Piedāvājuma izmainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
	3. Piedāvājumi, kas nav noformēti un iesniegti nolikumā noteiktajā kārtībā, vai kas saņemti pēc norādītā iesniegšanas termiņa, netiek izskatīti un tiek atdoti atpakaļ iesniedzējam.
	4. Piedāvājuma atsaukšanai ir bezierunu raksturs un tā izslēdz pretendentu no tālākās līdzdalības iepirkumā.
	5. Pretendents drīkst iesniegt tikai vienu piedāvājuma variantu.

# Nosacījumi dalībai iepirkuma procedūrā

|  |  |  |
| --- | --- | --- |
| *Nosacījums* | *Iesniedzamie dokumenti*  | *Piezīmes* |
| ***Kvalifikācijas prasības un atlases dokumenti*** |
| * 1. Pretendents (normatīvajos aktos noteiktā kārtībā ir reģistrēts uzņēmējdarbības veikšanai.
	2. Uz līguma slēgšanas brīdi pretendents ir reģistrēts Būvkomersantu reģistrā.
 | **Latvijā reģistrētam pretendentam reģistrācijas apliecības kopija un būvkomersanta reģistrācijas apliecības kopija nav jāiesniedz** \*ja pretendents **nav** reģistrēts Latvijā, tam jāiesniedz:1) reģistrācijas valstī izsniegtas reģistrācijas apliecības kopija;2) atbilstoši ārvalstu normatīvo aktu prasībām izsniegta dokumenta kopija iepirkuma priekšmetā minēto darbu veikšanai.**1.pielikums** | Pretendenta pieteikumā dalībai iepirkumā (1.pielikums) norāda reģistrācijas Nr. un datumu Komercreģistrā un Būvkomersantu reģistrā. Latvijā reģistrētiem uzņēmumiem informāciju pārbauda Uzņēmumu reģistra mājas lapā [www.ur.gov.lv](http://www.ur.gov.lv) un būvkomersantu reģistrā vietnē <https://bis.gov.lv>Pretendenti, kuri līdz piedāvājuma iesniegšanai nav reģistrējušies Būvkomersantu reģistrā, iesniedz apliecinājumu, ka līguma slēgšanas tiesību piešķiršanas gadījumā, līdz līguma noslēgšanai reģistrēsies Būvkomersantu reģistrā un tiem būs uz darba līguma pamata nodarbināts iepirkumā piedāvātais sertificētais speciālists. |
| * 1. Saskaņā ar Publisko iepirkumu likuma 63.panta nosacījumiem pretendentam savā piedāvājumā jānorāda visi tie apakšuzņēmēji, kuru sniedzamo būvdarbu vai pakalpojumu vērtība ir 10% no kopējās iepirkuma līguma vērtības vai lielāka, un katram šādam apakšuzņēmējam izpildei nododamo būvdarbu līguma daļu.
	2. Ja pretendents sava saimnieciskā un finansiālā stāvokļa, kā arī tehnisko un profesionālo spēju pierādīšanai balstās uz apakšuzņēmēju, tad šim apakšuzņēmējam obligāti jābūt iesaistītam līguma izpildē.
 | Ja pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo būvdarbu vai pakalpojumu apjomu, kā arī rakstisks apakšuzņēmēja apliecinājums par piedalīšanos iepirkumā, kā arī apakšuzņēmēja gatavību veikt apakšuzņēmējiem nododamos būvdarbus vai pakalpojumus, ja ar pretendentu tiek noslēgts iepirkuma līgums.**3. un 4. pielikums**dokumenti, kas apliecina apakšuzņēmēja atbilstību nosacījumiem Pretendenta dalībai iepirkumā (ja Pretendents plāno balstīties uz apakšuzņēmēja tehniskajām un profesionālajām spējām). | Apakšuzņēmēju un personāla nomaiņa līguma izpildes laikā pieļaujam tikai pēc PIL 62. panta nosacījumiem.Piegādātājs sava saimnieciskā un finansiālā stāvokļa, kā arī tehnisko un profesionālo spēju pierādīšanai atbilstoši izvirzītajām prasībām var balstīties uz citu uzņēmēju iespējām, neatkarīgi no savstarpējo attiecību tiesiskā rakstura. |
| ***Prasības attiecībā uz Pretendenta saimniecisko un finansiālo stāvokli*** |
| * 1. Pretendenta (ja piedāvājumu iesniedz personālsabiedrība vai piegādātāju apvienība, vismaz vienam no biedriem) gada vidējais finanšu apgrozījums būvniecībā Pretendenta darbības iepriekšējo trīs gadu (2018., 2017., 2016.) laikā ir vismaz EUR 50000,00 bez pievienotās vērtības nodokļa (turpmāk – PVN).
 | Pretendents iesniedz izziņu par finanšu apgrozījumu būvniecības jomā.**2. pielikums** Jaundibinātiem uzņēmumiem, / uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu. | Iepirkumu komisija datus salīdzina ar Būvniecības informācijas sistēmas vietnē <https://bis.gov.lv> pieejamajiem. Ja <https://bis.gov.lv> norādītais gada apjoms ir mazāks nekā pretendenta izziņā, iepirkumu komisija pieprasa papildus skaidrojumus un pierādījumus.Ja pretendents dibināts vēlāk – tad finanšu apgrozījumam jāatbilst iepriekšminētajai prasībai attiecīgi īsākā laikā. |
| ***Prasības attiecībā uz Pretendenta tehniskajām un profesionālajām spējām*** |
| * 1. Pretendents nodrošina normatīvajos aktos noteiktajā kārtībā sertificētu atbildīgo būvdarbu vadītāju ēku būvdarbu vadīšanā.
 | Speciālistu saraksts – **5.pielikums.** | Ārvalstu speciālists iesniedz ārvalsts izsniegtu profesionālās kvalifikācijas apliecinājumu. Ja pretendents tiks izraudzīts līguma slēgšanai, tad līdz līguma noslēgšanai ārvalstu speciālistam jāiesniedz Latvijas sertifikācijas institūcijas apliecinājums par ārvalstu speciālista kvalifikācijas atbilstību.Ja būvkomersants (pretendents vai tā apakšuzņēmējs) piedāvājuma iesniegšanas brīdī nenodarbina attiecīgo darbu izpildei nepieciešamo būvspeciālistu, piedāvājumam pievienojams starp komersantu kā potenciālo darba devēju un speciālistu kā potenciālo darba ņēmēju noslēgts priekšlīgums (skat. Civillikuma 1541.pantu). Minētais dokuments apliecinātu, ka gadījumā, ja būvkomersants tiks atzīts par uzvarētāju iepirkumā, tas noslēgs darba līgumu ar būvspeciālistu, lai nodrošinātu attiecīgo darbu izpildi. |
| * 1. Pretendents nodrošina atbildīgo darba aizsardzības koordinatoru.
 | Darba aizsardzības koordinatora kvalifikāciju apliecinoša dokumenta kopija | Darba aizsardzības koordinators saskaņā ar 2003. gada 25. februāra MK noteikumiem Nr.92 „Darba aizsardzības prasības, veicot būvdarbus” nosacījumiem. |
| ***Tehniskais piedāvājums*** |
| * 1. Tehnisko piedāvājumu sagatavo saskaņā ar nolikuma, t.sk. tehniskās specifikācijas ( **8. pielikums**) prasībām, ievērojot LR normatīvos aktus.
 | Pretendentam jāiesniedz:1. Saskaņā ar būvnormatīva LBN 501-17 prasībām sagatavotas tāmes, ko iesniedz papīra dokumenta veidā, kā arī elektroniski (CD) MS Office Excel vai ekvivalentā formātā. Tāmēs jābūt ietvertām aprēķina formulām (ar izmantotu „ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos). Datnes nedrīkst būt aizsargātas ar paroli.
2. būvdarbu izpildes kalendārais laika grafiks pa mēnešiem kurā paredz:
	1. veicamos darbus tehnoloģiskā secībā,
	2. veicamo darbu apjomus c/h un iesaistīto darbinieku skaitu.
	3. finanšu plūsmu par faktiski izpildāmo darbu vērtību pa mēnešiem.
 | 03.05.2017. MK noteikumi Nr. 239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””Laika grafikā obligāti jāatspoguļo ieraksta iegūšana apliecinājuma kartē par būvdarbu uzsākšanas nosacījumu izpildi, būvdarbu sagatavošana, būvdarbu veikšana, objekta nodošana.Laika grafiku un finanšu plūsmu pretendents iesniedz arī elektroniski kopā ar tāmēmSagatavojot laika grafiku pretendentam jāņem vērā šajā nolikumā noteiktie būvdarbu termiņi, savi resursi un būvdarbu veikšanu ietekmējošie ārējie faktori.Sagatavojot laika grafiku, jāpieņem, ka līgums tiks noslēgts mēneša laikā no piedāvājuma iesniegšanas dienas.Uzvarējušais pretendents pirms līguma slēgšanas precizē laika grafiku un finanšu plūsmas grafiku. |
| . Pretendentam iepirkuma līguma slēgšanas gadījumā pirms būvdarbu uzsākšanas atbilstoši Ministru Kabineta 19.08.2014. noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” jāiesniedz Pasūtītājam būvdarbu veicēja civiltiesiskās atbildības apdrošināšanas polises kopiju un iesaistītā būvspeciālista profesionālās civiltiesiskās atbildības obligātās apdrošināšanas polises kopija ar atbildības limitu, kas nav mazāks par normatīvajos aktos noteikto atbildības limitu. Apdrošināšanas līguma darbības termiņam jābūt atbilstoši Ministru Kabineta 19.08.2014. noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām | Apliecinājums par civiltiesiskās atbildības obligāto apdrošināšanu būvdarbu veicējam un speciālistam, ja pretendentam tiks piešķirtas līguma slēgšanas tiesības. | Apliecinājumu iesniedz brīvā formā. |
| ***Finanšu piedāvājums***  |
| * 1. . Cenā jāiekļauj visas izmaksas, kas ir saistītas ar būvdarbu veikšanu.
	2. Pretendenta piedāvātā cena ir nemainīga visā līguma izpildes laikā.
 | **8. pielikums** | Avanss būvuzņēmējam nav paredzēts |
| * 1. Pretendents nodrošina būvdarbu, tai skaitā pielietoto materiālu, konstrukciju un tehnoloģiju kvalitātes garantijas termiņu 60 mēnešus pēc objekta nodošanas ekspluatācijā.
 | **9. pielikums** – apliecinājums par būvdarbu kvalitātes garantiju |  |
| ***Izslēgšanas nosacījumi*** |
| * 1. Pasūtītājs izslēdz pretendentus no dalības iepirkumā saskaņā ar Publisko iepirkumu likuma (PIL) 9.panta 8. daļas nosacījumiem.
 |  | Pārbaude tiek veikta Publisko iepirkumu likuma 9. panta 9., 10., 11. un 12.daļas kārtībā. |
| * 1. Pasūtītājs izslēdz pretendentus saskaņā ar Starptautisko un Latvijas Republikas nacionālo sankciju likuma 11.1 panta nosacījumiem
 |  |  |
| * 1. Pretendents ir iesniedzis nepatiesu informāciju savas kvalifikācijas novērtēšanai vai vispār nav iesniedzis iepirkuma nolikumā pieprasīto informāciju.
 |   |  |

* 1. Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Piedāvājuma dokumenti jāsagatavo saskaņā ar pielikumos pievienotajām formām. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija un tās atbilstība iepirkuma nolikumā izvirzītajām prasībām
1. ***Vērtēšana un piedāvājumu izvēles kritēriji***
	1. Iesniegto piedāvājumu izvērtēšanu veic Pasūtītāja noteikta iepirkuma komisija slēgtās sēdēs;
	2. Piedāvājumu vērtēšanas laikā komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājumu vērtēšanā.
	3. Komisijai ir tiesības pieprasīt, lai pretendents precizē sniegto informāciju, ja tas nepieciešams, pretendentu atlasei, kā arī piedāvājumu vērtēšanai un salīdzināšanai.
	4. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu.
	5. Ja komisija pieprasa, lai pretendents precizē iesniegto informāciju, tā nosaka samērīgu termiņu, līdz kuram pretendentam jāsniedz atbilde.
	6. Ja pretendents neiesniedz komisijas pieprasītās ziņas vai paskaidrojumus, komisija piedāvājumu vērtē pēc tiem dokumentiem, kas ir iekļauti piedāvājumā.
	7. Piedāvājuma vērtēšanai un salīdzināšanai komisija var pieaicināt ekspertu.
	8. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā.
	9. Ekspertam ir tiesības iepazīties ar piedāvājumiem, kā arī lūgt komisiju pieprasīt no pretendenta papildu informāciju, kas ir nepieciešama atzinuma sagatavošanai.
	10. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
	11. Iepirkuma komisija neizskata un, pieņemot motivētu lēmumu, Pretendentu izslēdz no turpmākās dalības iepirkumā, ja:
		1. piedāvājums neatbilst vienai vai vairākām iepirkuma nolikumā noteiktajām prasībām, vai
		2. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
		3. tiek konstatēts, ka piedāvājumā uzrādītās izmaksas ir nepamatoti lētas;
		4. piedāvājumu izvērtēšanas laikā Pretendents savu piedāvājumu atsauc.
	12. Iepirkuma komisija piedāvājumu izvērtēšanu veiks šādos posmos:
		1. pārbaudīs, vai Pretendenta iesniegtais piedāvājums ir sagatavots un noformēts atbilstoši nolikumā norādītajām prasībām;
		2. izvērtēs, vai Pretendenta iesniegtie Pretendentu atlases dokumenti apliecina Pretendenta atbilstību nolikuma prasībām;
		3. izvērtēs, vai Pretendenta iesniegtais Tehniskais piedāvājums atbilst nolikumā un Darba daudzumos norādītajām prasībām; Pārbaudīs, vai tāmēs nav aritmētiskas kļūdas. Gadījumā, ja iepirkuma komisija Pretendenta piedāvājumā konstatēs aritmētiskās kļūdas, tā šīs kļūdas izlabos, par kļūdu labojumu paziņos Pretendentam un turpmākajā piedāvājumu vērtēšanā izmantos kļūdu labojumus;
		4. izvērtēs, vai Pretendenta iesniegtais Finanšu piedāvājums atbilst nolikumā norādītajām prasībām un sagatavots atbilstoši nolikuma noteiktajai formai. No nolikuma prasībām atbilstošajiem piedāvājumiem noteiks saimnieciski izdevīgāko piedāvājumu ar **viszemāko piedāvāto līgumcenu** (piedāvājuma izvēles kritērijs).
		5. Ja pretendenta piedāvātā cena par 40% zemāka nekā visu piedāvājumu vidējā cena, komisija to uzskatīs par nepamatoti lētu piedāvājumu un pieprasīs detalizētu paskaidrojumu Publisko iepirkumu likuma 53. pantā noteiktajā kārtībā.
	13. Pretendentu, kuram būtu piešķiramas līguma slēgšanas tiesības, komisija pārbaudīs Publisko iepirkumu likuma 9. panta kārtībā, vai uz pretendentu neattiecas:
		1. šā likuma 8. daļas izslēgšanas nosacījumi.
		2. Starptautisko un Latvijas Republikas nacionālo sankciju likuma 11.1 panta izslēgšanas nosacījumi.
	14. Atzīs Pretendentu par uzvarētāju iepirkumā un pieņems lēmumu par līguma slēgšanas tiesību piešķiršanu.
	15. Ja pasūtītājs, pirms pieņem lēmumu par iepirkuma līguma slēgšanu, konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds diviem vai vairākiem pretendentiem, tas izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens pretendents neatbilst iepriekšminētajiem nosacījumiem, pasūtītājs var rīkot piedāvājumu izlozi, uzaicinot visus pretendentus, kuru piedāvātās cenas ir vienādas, piedalīties pasūtītāja rīkotā izlozē. Pretendenti velk lozes piedāvājumu iesniegšanas kārtībā.
	16. Iepirkuma komisija var pieņemt lēmumu par iepirkuma izbeigšanu bez līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilst nolikumā noteiktajām prasībām vai pretendenti neatbilst izvirzītajām kvalifikācijas prasībām, vai pārtraukšanu, nenoslēdzot līgumu, ja tam ir objektīvs pamatojums (piedāvātā cena pārsniedz plānoto finansējumu u.c.).
2. Iepirkuma līgums
	1. Pasūtītājs slēdz līgumu atbilstoši Iepirkuma līguma veidnei (10.pielikums), pamatojoties uz pretendenta piedāvājumu.
	2. Līgums pretendentam jāparaksta 10 (desmit) darba dienu laikā no Pasūtītāja uzaicinājuma noslēgt līgumu nosūtīšanas dienas.
	3. Ja izraudzītais Pretendents noteiktajā termiņā nenoslēdz vai atsakās slēgt iepirkuma līgumu ar Pasūtītāju, komisija ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents atsakās slēgt iepirkuma līgumu, komisija pieņem lēmumu izbeigt iepirkumu, neizvēloties nevienu piedāvājumu.
	4. Atbilstoši PIL 9. panta astoņpadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Pasūtītāja mājaslapā. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama.
3. Iepirkuma komisijas tiesības un pienākumi

# Iepirkuma komisijas tiesības

# Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents papildina vai izskaidro dokumentus, kas iesniegti komisijai. Labot aritmētiskās kļūdas pretendenta piedāvājumā, informējot par to pretendentu.

* + 1. Pārbaudīt pretendenta piedāvājumā sniegto informāciju, pieprasot apliecinājumus piedāvājumā norādītajiem pasūtītājiem.

# Pieaicināt ekspertu piedāvājumu pārbaudē un vērtēšanā.

# Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.

# Finanšu nepietiekamības gadījumā pārtraukt iepirkumu.

# Iepirkuma komisijas pienākumi

# Nodrošināt iepirkuma norisi un dokumentēšanu.

# Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

# Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

# Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

* + 1. uc. tiesības un pienākumi saskaņā ar Publisko iepirkumu likumu.

# Pretendenta tiesības un pienākumi

# Pretendenta tiesības

# Apsekot objektu dabā, iepriekš to saskaņojot ar pasūtītāju.

# Apvienoties grupā ar citiem pretendentiem un iesniegt vienu kopēju piedāvājumu.

# Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

# Piedalīties piedāvājumu atvēršanas sanāksmē.

# Saņemt piedāvājuma sagatavošanai nepieciešamo dokumentāciju.

# Pretendenta pienākumi

# Sagatavot piedāvājumu atbilstoši Nolikuma prasībām.

# Sekot informācijai pasūtītāja mājas lapā par iepirkumu.

# Sniegt patiesu informāciju par savu kvalifikāciju un piedāvājumu.

# Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

# Segt visas izmaksas, kas saistītas ar piedāvājuma sagatavošanu un iesniegšanu.

* + 1. u.c. tiesības un pienākumi saskaņā ar Publisko iepirkumu likumu.

**Iepirkumu komisijas priekšsēdētāja S. Puzāne**

**Pielikumi:**

1. Dalības pieteikums,
2. Izziņapar pretendenta finanšu apgrozījumu (bez PVN)būvniecības jomā iepriekšējos trīs gados,
3. Apakšuzņēmējiem nododamo daļu saraksts,
4. Apakšuzņēmēja apliecinājums,
5. Speciālistu saraksts,
6. Atbildīgā būvdarbu vadītāja apliecinājums,
7. Tehniskā specifikācija,
8. Finanšu piedāvājums,
9. Apliecinājums par būvdarbu kvalitātes garantiju,
10. Līguma projekts.
	* + 1. **pielikums**

**dalības pieteikums**

Iepirkumam

**Radošo rezidenču telpu izbūve**

ID Nr. VNP 2018/18 ELFLA

|  |
| --- |
| 1. Informācija par pretendentu\*
 |
| Pretendenta nosaukums: |  |
| Reģistrācijas numurs un datums: |  |
| Reģistrācijas Nr. un datums Būvkomersantu reģistrā: |  |
| Komersanta statuss atbilstoši Eiropas Komisijas (EK) regulas Nr.800/2008 1. pielikumā noteiktajai definīcijai[[1]](#footnote-1): |

|  |
| --- |
|   |

Sīkais uzņēmums  |

|  |
| --- |
|  |

Mazais uzņēmums |

|  |
| --- |
|  |

Vidējais uzņēmums |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Interneta vietne: |  |
|  |
| 1. Finanšu rekvizīti\*
 |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| 1. Informācija par pretendenta kontaktpersonu (atbildīgo personu)\*
 |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šo apliecinām savu dalību iepirkumā „ **Radošo rezidenču telpu izbūve**”, identifikācijas Nr. VNP 2018/18 ELFLA.

Apliecinām, ka:

1. esam iepazinušies ar iepirkuma nolikumu, tajā skaitā, arī ar līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.
2. mūsu piedāvājums ir spēkā līdz līguma noslēgšanai (ja pasūtītājs izvēlēsies mūsu piedāvājumu), bet ne mazāk kā 60 dienas.
3. ja pasūtītājs izvēlēsies šo piedāvājumu, apņemamies slēgt līgumu un pildīt visus līguma nosacījumus.
4. visas piedāvājumā sniegtās ziņas par Pretendenta piedāvātajiem un izpildītajiem darbiem ir patiesas.
5. visas iesniegtās dokumentu kopijas atbilst oriģinālam, sniegtā informācija un dati ir patiesi.
6. neesam ieinteresēti citu Pretendentu šim iepirkumam iesniegtajos piedāvājumos.
7. piekrītam saņemt ar elektronisko parakstu parakstītus dokumentus uz pieteikumā norādīto e-pasta adresi iepirkuma norises un līguma darbības laikā.
8. Apņemamies iepirkumā “**Radošo rezidenču telpu izbūve”,** ID Nr. VNP 2018/18 ELFLA, minētos darbus veikt un sagatavot un nodot objektus ekspluatācijā laikā no \_\_\_\_\_\_\_\_\_\_\_līdz **\_\_\_\_\_\_\_\_\_\_\_\_\_\_\_\_\_\_\_(**datums**)[[2]](#footnote-2)**.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds\* |

 z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* ***Ja piedāvājumu iesniedz personu apvienība****, šie lauki jāaizpilda par katru personu apvienības dalībnieku un pieteikums jāparaksta visiem dalībniekiem.*

*Papildus jāiesniedz pilnvara ar informāciju par personu apvienības vārdā izvirzīto atbildīgo juridisko personu un dokumentu parakstīšanai attiecīgi pilnvaroto fizisko personu, kā arī papildus jānorāda katras personas atbildības apjoms.*

**2.pielikums**

**IZZIŅA**

par pretendenta finanšu apgrozījumu (bez PVN)

būvniecības jomā iepriekšējos trīs gados

iepirkumam

**Radošo rezidenču telpu izbūve**

ID Nr. VNP 2018/18 ELFLA

Ar šo, [*Pretendenta nosaukums*] (reģistrācijas numurs \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_), apliecina:

ka uzņēmuma finanšu apgrozījums būvniecības jomā iepriekšējos 3 (trīs) gados ir:

|  |  |
| --- | --- |
| **Gads** | **Finanšu apgrozījums (EUR)** |
| 2015. |  |
| 2016. |  |
| 2017. |  |
| Kopā iepriekšējos 3 gados |  |
| Gadā vidēji |  |

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**3.pielikums**

**APAKŠUZŅĒMĒJIEM NODODAMO DAĻU SARAKSTS**

iepirkumam

**Radošo rezidenču telpu izbūve**

ID Nr. VNP 2018/18 ELFLA

|  |  |  |
| --- | --- | --- |
| Apakšuzņēmēja nosaukums, reģistrācijas numurs, adrese un kontaktpersona | Nododamo darbu apjoms (% no būvdarbu kopējās cenas bez PVN) | Īss apakšuzņēmēja veicamo būvdarbu (pakalpojumu) apraksts |
|  |  |  |
|  |  |  |

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**4. pielikums**

APAKŠUzņēmēja APLIECINĀJUMS

Iepirkumam

**Radošo rezidenču telpu izbūve**

ID Nr. VNP 2018/18 ELFLA

**Viesītes novada pašvaldība**

Brīvības iela 10, Viesīte, Viesītes novads, LV-5237

 Ar šo apakšuzņēmēja, nosaukums, reģistrācijas numurs un adrese>:

apliecina, ka ir informēts par to, ka <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu Viesītes novada pašvaldības, reģ. Nr.90000045353, Brīvības iela 10, Viesīte, Viesītes novads (turpmāk – Pasūtītājs) organizētā iepirkumā „ **Radošo rezidenču telpu izbūve”** ID Nr. VNP 2018/18 ELFLA;

gadījumā, ja ar Pretendentu tiks noslēgts iepirkuma līgums, apņemas:

veikt šādus būvdarbus (pakalpojumus):

<īss būvdarbu (pakalpojuma) apraksts atbilstoši Apakšuzņēmējiem nododamo būvdarbu (pakalpojumu) sarakstā norādītajam> un

nodot Pretendentam šādus resursus:

<īss Pretendentam nododamo resursu (piemēram, finanšu resursu, speciālistu un/vai tehniskā aprīkojuma) apraksts>

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**5.pielikums**

# Pretendenta [*Pretendenta nosaukums*] SPECIĀLISTU SARAKSTS

iepirkumam

**Radošo rezidenču telpu izbūve**

ID Nr. VNP 2018/18 ELFLA

|  |  |  |  |  |  |
| --- | --- | --- | --- | --- | --- |
| Speciālists | Speciālista vārds, uzvārds | Kvalifikācija | Sertifikāta Nr.  | Persona, kuru pārstāv \* | Līgumattiecību pamats \*\* |
| Atbildīgais būvdarbu vadītājs  |  |  |  |  |  |
| Darba aizsardzības speciālists |  |  | \*\*\* |  |  |

\* norāda, vai piesaistītais speciālists ir:

A pretendenta (piegādātāju apvienības) būvkomersantu reģistrā reģistrētais resurss

B apakšuzņēmēja – komersanta būvkomersantu reģistrā reģistrētais resurss

C persona, kas tiks piesaistīta uz atsevišķa līguma pamata konkrētā līguma izpildē.

\*\* norāda, uz kāda līguma pamata speciālists ir piesaistīts personai, kuru pārstāv

\*\*\* darba aizsardzības koordinatoram (speciālistam) norāda kvalifikāciju apliecinošā dokumenta veidu un numuru.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**6.pielikums**

**Atbildīgā būvdarbu vadītāja apliecinājums**

iepirkumam

**Radošo rezidenču telpu izbūve**

ID Nr. VNP 2018/18 ELFLA

1. **Uzvārds:**
2. **Vārds:**
3. **Sertifikāta Nr.**

Ar šo es **<Vārds, uzvārds>** apliecinu, ka nepastāv šķēršļi, kādēļ es nevarētu piedalīties iepirkuma „**Radošo rezidenču telpu izbūve**

” (Identifikācijas Nr. VNP 2018/18 ELFLA) būvniecības darbu veikšanā kā atbildīgais būvdarbu vadītājs laikā no \_\_\_\_\_\_\_ līdz\_\_\_\_\_\_\_\_\_, gadījumā, ja pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| Vārds, uzvārds |
| <Paraksts> |
| <Datums> |

**7.pielikums**

**Tehniskā specifikācija**

Iepirkumam

**Radošo rezidenču telpu izbūve**

ID Nr. VNP 2018/18 ELFLA

1. **Vispārīgā informācija**
	1. Būvdarbi jāveic atbilstoši **SIA ”Birojs T22”** izstrādātajai un Krustpils novada būvvaldē 25.10.2018. akceptētajai apliecinājuma kartei nr. 3-21/18/15.
	2. Būvdarbi jāveic ne ilgāk kā četru mēnešu laikā no būvdarbu uzsākšanas dienas un objekts jānodod ekspluatācijā ne vēlāk kā līdz **2019. gada 15. jūlijam**.

**Pielikumi :**

1. ***Būvdarbu apjomu saraksts - pievienots Excel failā***
2. ***Apliecinājuma karte (tehniskā dokumentācija)***
3. **Tehniskās specifikācijas piedāvājuma sagatavošanas laikā**
	1. Ar apliecinājuma karti papīra formā Pretendents var iepazīties uz vietas Viesītes novada domē Brīvības ielā 10, Viesītē, Viesītes novadā, 12. kab.
	2. Pretendentam ir pienākums iepirkuma gaitā pārbaudīt visu tehniskās dokumentācijas pareizību un neatbilstību gadījumā par to nekavējoties paziņot Pasūtītājam.
	3. Visi apjomi, kuri doti apliecinājuma kartē Pretendentam ir jāpārrēķina. Pēc piedāvājuma iesniegšanas Pretendents nevar atsaukties uz nepilnīgu apliecinājuma karti. Aprēķinot būvdarbu izmaksas, ir jāņem vērā no apliecinājuma kartes risinājumiem pārrēķinātie darbu apjomi.
	4. Piedāvājumā ir jāiekļauj visi darbi, materiāli, palīgmateriāli un mehānismi, kas nepieciešami Darbu nodrošināšanai, lai izpildītu apliecinājuma kartē noteikto Darbu pilnā apmērā, ja arī tas nav īpaši izdalīts.
	5. Pretendentam ir jāiekļauj visi darbi, kas nepieciešami būvlaukuma funkcionēšanai, (būvobjekta nožogošana un apgaismošana u.c.), būvniecībai un Objekta pilnīgai nodošanai, ka arī defektu novēršanai garantijas periodā, kā arī jāparedz visi iespējamie riski saistībā ar iespējamo izdevumu palielināšanos sakarā ar darba organizāciju.
	6. Bez tam vienības cenās jāievērtē un Uzņēmējam ir jāveic:
		1. darbu uzmērījumi;
		2. iestāžu saskaņojumu un atļauju saņemšana;
		3. piebraucamo ceļu tiešā būvlaukuma tuvumā sakārtošana;
		4. darba aizsardzības pasākumu, norobežojumu, uzrakstu u.c. izveidošana un uzturēšana darba kartībā;
		5. nepieciešamo aprēķinu veikšana, kas pierādītu būvlaukuma sagatavošanas darbu veikšanas drošību;
		6. iespējamo pagaidu ceļa zīmju, apbraukšanas plānu uzstādīšana, uzturēšana un demontāža;
		7. Pēc *Darbu* izpildes novēršami iespējamie Objekta bojājumi, t.sk. teritorijas labiekārtojuma un pievedceļu bojājumi, kas radušies *Darbu* izpildes gaitā.
	7. Būvniecības projekta un izpilddokumentācijas dokumentēšana.
	8. Iepirkuma nolikumā, tai skaitā, šajā specifikācijā un Apliecinājuma kartē minētās prasības Pretendentam jāizvērtē detalizēti un ar pietiekamu rūpību, lai, parakstot iepirkuma līgumu, varētu apliecināt, ka finanšu piedāvājumā iekļauti visi izdevumi un riski, kuri nepieciešami un saistīti ar paredzēto darbu veikšanu, lai nodrošinātu objekta un dokumentācijas nodošanu Pasūtītājam iepirkuma līgumā noteiktajā termiņā.
	9. Pretendentam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai, demontēto materiālu un būvgružu utilizācijai un Objekta nodošanai ekspluatācijā.
	10. Tāmi Pretendents sagatavo atbilstoši Latvijas būvnormatīvam LBN 501-17 „Būvizmaksu noteikšanas kārtība” un darbu un materiālu apjomu sarakstam. Tāmēs jānorāda konkrēti būvizstrādājumi (nepieļaujot variantus), kam jāatbilst Ministru kabineta 25.03.2014. noteikumiem Nr.156 „Būvizstrādājumu tirgus uzraudzības kārtība”.
	11. Visas norādes iepirkuma dokumentācijā iekļautajās tehniskajās specifikācijās (Darbu un materiālu apjomu sarakstos, paskaidrojuma rakstā) uz konkrētu izstrādājumu vai materiālu, tā tirdzniecības marku vai izcelsmi, raksturo šim materiālam vai izstrādājumam izvirzīto prasību līmeni. Pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar paskaidrojuma raksta tehniskajiem risinājumiem. Ja pretendents piedāvā ekvivalentu produkciju, tad tas tāmēs norāda tās ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu atbilstību un kvalitāti tehniskajai specifikācijai.
	12. Visiem materiāliem ir jābūt Latvijā sertificētiem un jāatbilst Latvijas būvnormatīviem.
4. **Tehniskās specifikācijas būvdarbu līguma izpildes laikā**
	1. Prasības veicamā darba izpildē, pieņemšanā un kvalitātes kontrolē nosaka:
		1. Būvniecības likums;
		2. citi Latvijas Republikā spēkā esošie būvniecību, darba drošību, elektrodrošību un ugunsdrošību regulējošie normatīvie akti;
		3. pasūtītāja norādījumi.
	2. *Darbu* veikšana ir jāsaskaņo ar Pasūtītāju un tos veicot obligāti jāievēro šādi Pasūtītāja norādījumi:
		1. Uzņēmējs ir atbildīgs par transporta kustību būvlaukumā un Objektu pievedceļos, tāpēc visi Objekta pievedceļi, saskaņā ar pastāvošiem noteikumiem, jāaprīko ar brīdinājuma un informatīvām zīmēm un nepieciešamības gadījumā ar pagaidu nožogojumu;
		2. Uzņēmējam jāveic Objekta pievedceļu ikdienas kopšanu un pēc Objekta pabeigšanas tos jāatjauno sākotnējā stāvoklī;
		3. Uzņēmējam pirms katra darbu veida uzsākšanas, nepieciešams iesniegt un saskaņot ar projektā iesaistītajiem Līdzējiem veicamo darbu aprakstus;
		4. Veicot segtos darbus, Uzņēmējam pirms darbu pabeigšanas obligāta segto konstrukciju, mezglu un situāciju foto fiksācija;
		5. Uzņēmējs nodrošina būvdarbu vadītāja klātbūtni Objektā atbilstoši plānotajiem darbiem.
	3. Uzņēmējs izstrādā *Darbu* veikšanas projektu.
	4. Darbu veikšanas projekta izstrādes izmaksām ir jābūt ietvertām vienību cenās vai virsizdevumos. Papildus izmaksas netiek atzītas.
	5. Sagatavošanās darbi ietver visus darbus, kuri ietverti Apliecinājuma kartē un ir nepieciešami Darbu izpildes nodrošināšanai. Ja arī kāds darbs nav īpaši uzsvērts, tad Uzņēmējam ir jāievērtē visi darbi, kas vajadzīgi būvlaukuma funkcionēšanai. Ar sagatavošanās darbiem ir jāsaprot laika posmu pirms jebkuru atsevišķu darbu uzsākšanas, ne tikai pirmās nedēļas pēc būvdarbu līguma noslēgšanas līdz būvniecības procesa uzsākšanai.
	6. Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas u.c. dokumenti, kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc būvuzrauga pieprasījuma Uzņēmējam jāpiegādā Objektā bez maksas.
	7. Visa veida informācija, dokumenti, aprēķini, rasējumi, grafiki, programmas, plāni u.c. Uzņēmējam jāiesniedz paredzētajos termiņos, tā, lai to iesniegšana nekavētu projekta *Darbu* izpildi paredzētajā termiņā.
	8. Būvdarbos izmantotajiem materiāliem jābūt Eiropas Savienībā un Latvijas Republikā sertificētiem un to parametri, fiziskās īpašības un ilgmūžība atbilst normatīvo aktu prasībām (materiāliem jāpievieno ekspluatācijas īpašību deklarācijas).
	9. Uzņēmējam ir pilna materiālā atbildība par trešajām personām nodarītajiem zaudējumiem.
	10. Prasības būvdarbu izpildē, pieņemšanā un kvalitātes kontrolē nosaka atbilstoši spēkā esošajiem normatīvajiem aktiem.
	11. Jautājumos, kas nav noregulēti šajā tehniskajā specifikācijā vai līgumā Uzņēmējs sadarbojas ar Pasūtītāju.
	12. Uzņēmējs sagatavo izpildes dokumentāciju (t.sk. izpildshēmas un izpilduzmērījumus) par veiktajiem darbiem un iesniedz to pasūtītājam 3 oriģinālos eksemplāros līdz būves nodošanai.
	13. Pēc būvdarbu izpildes dokumentācijas akta parakstīšanas no pasūtītāja puses, uzņēmējs saņem atpakaļ vienu dokumentācijas eksemplāru, viens paliek pasūtītājam, viens tiek iesniegts būvvaldē.

**8.pielikums**

**Finanšu piedāvājums**

Iepirkumam

**Radošo rezidenču telpu izbūve**

ID Nr. VNP 2018/18 ELFLA

Mēs *<pretendenta nosaukums>* piedāvājam veikt iepirkuma „ **Radošo rezidenču telpu izbūve**”(identifikācijas Nr.VNP 2018/18 ELFLA**)** apliecinājuma kartē minētos darbus, saskaņā ar iepirkuma nolikumu, laikā no \_\_\_\_\_ līdz \_\_\_\_\_ par šādu līgumcenu:

*(summa cipariem un vārdiem, bez PVN)*

*( PVN summa)*

*(Kopā - summa cipariem un vārdiem, ar PVN)*

Apliecinām, ka esam iepazinušies ar objektiem un izpētījuši apstākļus, kas varētu ietekmēt darbu izpildi un samaksas noteikšanu par darbu izpildi, iespējas piegādāt materiālus, transporta iespējas, būves vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ņēmām vērā minētos apstākļus, nosakot līgumā minēto samaksu par darbu izpildi – līgumcenu. Tāpēc līgumcenu un darbu izpildes termiņus nevar ietekmēt iepriekš minētie darbu izpildes apstākļi.

 Apliecinām, ka tāmēs ir iekļauti visi darbi un materiāli, pat ja pasūtītājs tos nav iekļāvis tehniskajā specifikācijā un/vai paskaidrojuma rakstā, bet to nepieciešamība no tiem izriet un ir objektīvi paredzama.

Apliecinām, ka lokālajās tāmēs ievērtēti visi darbu veikšanai nepieciešamie materiāli, algas un mehānismi, kā arī izdevumi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša būvdarbu veikšana pilnā apmērā.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**9. pielikums**

**Apliecinājums par būvdarbu kvalitātes garantiju**

Iepirkumam

**Radošo rezidenču telpu izbūve**

ID Nr. VNP 2018/18 ELFLA

Ar šo mēs *<pretendenta nosaukums>* apliecinām, ka, ja ar mums tiks noslēgts publiskā iepirkuma līgums, tā izpildē nodrošināsim būvdarbu, tai skaitā pielietoto materiālu, konstrukciju un tehnoloģiju kvalitātes garantijas termiņu **60** (*sešdesmit* )**\* kalendāra mēneši** pēc būves nodošanas un pieņemšanas ekspluatācijā. Garantijassaistības apjoms ir ne mazāk kā 5% no kopējās līguma summas. Garantijas saistības izpilde notiek saskaņā ar iepirkuma Nolikumam pievienotā publiskā iepirkuma līguma noteikumiem.

Ar šo apliecinām un garantējam, ka ja ar mums tiks noslēgts publiskā iepirkuma līgums, mūsu būvdarbu, tai skaitā pielietoto materiālu, tehnoloģiju un konstrukciju kvalitātes garantijas saistība pilnā apmērā (apjoms un termiņš) tiks pastiprināta ar neatsaucamu (apdrošināšanas sabiedrības, bankas)[[3]](#footnote-3) garantiju saskaņā ar iepirkuma Nolikuma prasībām.

Ar šo apliecinām, ka iepirkuma piedāvājumā iekļautie materiāli, konstrukcijas un tehnoloģijas atbilst tehniskajai specifikācijai, to izmantošana atļauta konkrēto būvdarbu veikšanā Latvijas Republikā.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**10.pielikums**

**LĪGUMA PROJEKTS**

iepirkumam

**Radošo rezidenču telpu izbūve**

ID Nr. VNP 2018/18 ELFLA

Viesītē, Viesītes novadā

 2019.gada \_\_\_. \_\_\_\_\_\_\_\_\_\_\_\_\_

**Viesītes novada pašvaldība**, reģ.Nr.90000045353, Brīvības iela 10, Viesīte, Viesītes novads, LV-5237, tās domes priekšsēdētāja **\_\_\_\_\_\_\_\_\_\_\_\_\_\_\_\_\_\_\_** personā, kas rīkojas pamatojoties uz pašvaldības nolikumu (turpmāk - Pasūtītājs), no vienas puses,

un

**\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_adrese \_\_\_\_\_\_\_\_\_\_\_\_\_\_\_\_\_\_\_\_\_, tās valdes locekļa **\_\_\_\_\_\_\_\_\_\_\_** personā, kas rīkojas pamatojoties uz Statūtiem (turpmāk - Uzņēmējs), no otras puses, kopā saukti – Līdzēji,

pamatojoties uz Pasūtītāja rīkotā Publisko iepirkumu likuma 9. panta kārtībā “**Radošo rezidenču telpu izbūve”,** ID Nr. VNP 2018/18 ELFLA, rezultātiem un Uzņēmēja iesniegto piedāvājumu (turpmāk – Piedāvājums) savstarpēji vienojoties noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod, bet Uzņēmējs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem uzņemas veikt telpu grupas vienkāršotu atjaunošanu Brīvības ielā 8, **Viesītē, Viesītes novadā,** turpmāk tekstā „Objekts” *būvdarbus* turpmāk tekstā – „Būvdarbi”, saskaņā ar tehnisko specifikāciju (pielikums Nr. 1) un tāmi (pielikums Nr. 2).
	2. Būvdarbi ir Eiropas Lauksaimniecības fonda lauku attīstībai (ELFLA), Latvijas Lauku attīstības programmas 2014.-2020. gadam apakšpasākuma „Darbību īstenošana saskaņā ar sabiedrības virzītas vietējās attīstības stratēģiju” projekta Nr. 18-05-AL24-A019.2205-000001 „Radošās rezidences Viesītē” darbība.
	3. Uzņēmējs Būvdarbus veic saskaņā ar LR likumdošanu, Būvniecības normatīviem un noteikumiem un apliecinājuma karti.
	4. Būvdarbi sevī ietver faktiskos būvdarbus saskaņā ar Līgumu un apliecinājuma karti, to vadīšanu un ar to saistītās dokumentācijas sagatavošanu.
	5. Uzņēmējam ir zināms Objekta faktiskais stāvoklis dabā, Uzņēmējs ir iepazinies ar šī Līguma nosacījumiem un tas apliecina, ka šajā sakarā Uzņēmējam pret Pasūtītāju nav nekādu pretenziju.
2. **Līguma termiņi**
	1. Līgums stājas spēkā ar tā parakstīšanas brīdi un ir spēkā līdz pilnīgai tā saistību izpildei.
	2. Būvdarbi jāpabeidz un objekts jānodod ne vēlāk kā līdz **2019. gada 15. jūlijam**.
	3. Būvdarbu uzsākšanas diena ir diena, kad apliecinājuma kartē tiek iegūts ieraksts par būvdarbu nosacījumu izpildi.
	4. Būvdarbi par pabeigtiem tiek uzskatīti, kad ir iegūts būvvaldē ieraksts apliecinājuma kartē par būvdarbu pabeigšanu.
	5. Būvdarbi tiek veikti atbilstoši “Būvdarbu izpildes grafikam” (pielikums Nr. 3).
3. **Līguma cena un norēķinu kārtība**
	1. Līguma cena par šajā līgumā noteiktajiem pienācīgi izpildītajiem Darbiem tiek noteikta EUR \_. Pievienotās vērtības nodoklis 21% EUR \_\_\_\_\_\_\_\_\_ saskaņā ar Pievienotās vērtības nodokļa likuma 142. panta 2. daļu. Kopējā līguma summa EUR \_\_\_\_\_\_\_\_\_\_.
	2. Uzņēmējs Pasūtītājam par iepriekšējā mēnesī paveiktajiem Būvdarbiem iesniedz pieņemšanas – nodošanas aktu līdz nākamā mēneša 5. datumam.
	3. Maksājumi par izpildītiem Būvdarbiem tiek veikti reizi mēnesī 30 (trīsdesmit) kalendāro dienu laikā pēc faktiski izpildīto darbu apjoma akta parakstīšanas un Uzņēmēja rēķina saņemšanas.
	4. Maksājumiem tiek piemērota 10% ieturējumu nauda, kas tiek ieturēta no katra rēķina par izpildītajiem darbiem.
	5. Galīgais norēķins- ieturējuma nauda t.i., atlikušie 10% (desmit procenti) no līguma cenas, tiek veikts 30 (trīsdesmit) dienu laikā pēc tam, kad abi Līdzēji parakstījuši Būvdarbu nodošanas-pieņemšanas aktu un Uzņēmējs iesniedzis Pasūtītājam Būvdarbu izpildu dokumentāciju, garantijas laika saistības nodrošinājumu un rēķinu.
	6. Uzņēmējs izpildes un norēķinu dokumentos norāda šā līguma numuru, projekta nosaukumu un numuru (Nr. 18-05-AL24-A019.2205-000001 „Radošās rezidences Viesītē”).
4. **Uzņēmēja pienākumi**
	1. Līdz \_\_\_\_\_\_\_\_\_. iegūt apliecinājuma kartē ierakstu par būvdarbu uzsākšanas nosacījumu izpildi.
	2. Piecu darba dienu laikā pēc līguma noslēgšanas iesniegt būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Iepirkuma līguma izpildes laikā Uzņēmējs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
	3. Uzņēmējs apņemas Būvdarbus veikt kvalitatīvi un atbilstoši Līgumam, paskaidrojuma rakstam un LR likumdošanai.
	4. Uzņēmējs uzņemas patstāvīgi organizēt un saskaņot Būvdarbus ar atbildīgajām institūcijām, juridiskām vai fiziskām personām nepieciešamības gadījumā.
	5. Uzņēmējs apņemas Būvdarbu veikšanā izmantot tikai sertificētus būvizstrādājumus. Materiālu aizvietošanu ar līdzvērtīgiem materiāliem pirms to izmantošanas ir jāsaskaņo ar Pasūtītāju.
	6. Uzņēmējs nozīmē atbildīgo Būvdarbu vadītāju: \_\_\_\_\_\_\_\_\_\_\_\_\_ *(vārds, uzvārds, sertif. nr.)*.
	7. Uzņēmējs nozīmē darba aizsardzības koordinatoru: \_\_\_\_\_\_\_\_\_\_\_\_\_ *(vārds, uzvārds)*.
	8. Līguma izpildē iesaistītā Uzņēmēja personāla un apakšuzņēmēju maiņai tiek piemēroti Publisko iepirkumu likuma 62. panta noteikumi.
	9. Veikt Būvdarbus un nodot tos Pasūtītājam līgumā norādītajā termiņā.
	10. Uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes un mērījumus, un iesniegt Pasūtītājam dokumentus par visām veiktajām pārbaudēm.
	11. Ne vēlāk kā 5 (piecu) dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja Uzņēmējs minētajā termiņā nav par šādiem apstākļiem ziņojis Pasūtītājam, Uzņēmējs zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
	12. Pilnā mērā atlīdzināt Būvdarbu izpildes laikā Pasūtītājam, trešajām personām vai apkārtējai videi nodarītos tiešos zaudējumus, ja tie radušies Uzņēmēja vainas pēc.
	13. Uzņēmējs garantē visu ar Būvdarbu objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvi un instrukcijas. Uzņēmējs atbild par savu darbinieku rīcību - darba aizsardzības un darba drošības jautājumos veicot Būvdarbus Līguma darbības laikā.
	14. Uzņēmējs apņemas veikt darba aizsardzības koordinatora pienākumus, atbilstoši 25.02.2003. MK noteikumiem Nr. 92 “Darba aizsardzības prasības, veicot būvdarbus”, kā arī veikt šo noteikumu 9., 11., 12. un 13. punktā minētos pienākumus.
	15. Uzņēmējam ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.
	16. Uzņēmējs ir atbildīgs par demontēto materiālu un būvgružu utilizāciju par saviem līdzekļiem.
	17. Uzņēmējam jāpiedalās būvsapulcēs, ja tādas tiek organizētas.
	18. Ja Līgums tiek lauzts, Uzņēmējs nekavējoties pārtrauc Būvdarbus, par ko tiek sastādīts objekta nodošanas – pieņemšanas akts, atstāj darba vietu drošībā un kārtībā. Pasūtītājs samaksā Uzņēmējam par visiem līdz līguma laušanas brīdim kvalitatīvi paveiktajiem Būvdarbiem.
5. **Pasūtītāja pienākumi un tiesības**
	1. Pasūtītājs 2 (divu) dienu laikā rakstveidā paziņo Uzņēmējam par visiem no Pasūtītāja neatkarīgiem apstākļiem, kas varētu traucēt Līguma izpildi.
	2. Nodrošināt Uzņēmēju ar informāciju un tehnisko dokumentāciju, kas nepieciešama Līguma izpildei.
	3. Nodrošināt būvuzraudzību.
	4. Uzņēmēja iesniegtos aktus par izpildīto Būvdarbu daļu pārbaudīt 5 (piecu) darba dienu laikā pēc to saņemšanas un, ja tie ir pareizi, apstiprināt paveikto Būvdarbu daļas apjomu un izmaksas.
	5. Pasūtītājs uzņemas savlaicīgi un Līgumā noteiktā kārtībā izskatīt visus no Uzņēmēja saņemtos paziņojumus, pieprasījumus, iesniegumus, vēstules un priekšlikumus.
	6. Par Būvdarbu izpildi samaksāt Uzņēmējam saskaņā ar šī Līguma noteikumiem.
	7. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.
	8. Pasūtītājs ir tiesīgs vienpusēji lauzt Līgumu, ja Uzņēmējs neizpilda Būvdarbus atbilstoši Līguma noteikumiem, paskaidrojuma rakstam un LR likumdošanai.
6. **Būvdarbu garantija**
	1. Būvdarbu un tajos izmantoto materiālu garantijas laiks saskaņā ar Uzņēmēja piedāvājumu iepirkumam ir **60 (sešdesmit)** **kalendāra mēneši**, skaitot no dienas, kad Objekts pieņemts.
	2. Līguma 6.1. punktā noteiktā Uzņēmēja garantijas saistība tiek nodrošināta ar neatsaucamu apdrošināšanas sabiedrības apdrošināšanas polisi vai bankas garantiju[[4]](#footnote-4) 5% (piecu procentu) apmērā no līguma kopējās summas. Garantijas laika saistības nodrošinājumu –Uzņēmējs iesniedz Pasūtītājam ne vēlāk kā 10 darba dienu laikā pēc Objekta nodošanas.
	3. Ja līgums tiek lauzts pirms termiņa, garantijas noteikumus piemēro atbilstoši šajā līguma nodaļā noteiktajam, bet garantijas laiks tiek skaitīts no līguma laušanas dienas un attiecas uz Būvdarbiem (tai skaitā būvmateriāliem, konstrukcijām un tehnoloģijām), kuru pabeigšana noformēta ar segto Būvdarbu pieņemšanas aktiem vai nozīmīgo konstrukciju pieņemšanas aktiem, un par kuriem ir veikta samaksa.
	4. Uzņēmējs uzņemas pilnu atbildību par Būvdarbu (tai skaitā izmantoto būvmateriālu, konstrukciju un tehnoloģiju) kvalitāti. Garantijas laikā Objektā konstatētos būvniecības defektus Uzņēmējs novērš par saviem līdzekļiem un ar savu darbaspēku.
	5. Garantijas laikā Uzņēmējs novērš Objektā ekspluatācijas laikā konstatētos būvniecības defektus piecu darba dienu laikā no brīža, kad Uzņēmējs no Pasūtītāja ir saņēmis rakstisku paziņojumu – pretenziju par atklāto defektu.
	6. Ja objektīvu šķēršļu dēļ (tehniski vai tehnoloģiski Būvdarbu veikšanas termiņš pārsniedz piecas darba dienas vai normatīvajos aktos ir paredzēti veicamo Būvdarbu papildu saskaņojumi vai papildu tehniskie noteikumi) konstatētos būvniecības defektus nav iespējams novērst piecu darba dienu laikā, Līdzēji vienojas par defektu novēršanas termiņu.
	7. Ja Uzņēmējs uzskata, ka nav atbildīgs par garantijas laikā atklātu defektu, Uzņēmējs piecu darba dienu laikā no pretenzijas saņemšanas dienas par to rakstiski paziņo Pasūtītājam.
	8. Strīdus un domstarpības Līdzēji atrisina pārrunu ceļā vai pieaicinot neatkarīgu ekspertu. Ja Pasūtītājs nepiekrīt Uzņēmēja argumentiem un pieprasa novērst defektu, Līdzēji pieaicina neatkarīgu ekspertu defektu novērtēšanai un vainojamā Līdzēja noteikšanai. Eksperta izdevumus sedz vainojamais Līdzējs. Eksperta slēdziens ir Līdzējiem saistošs.
	9. Ja Uzņēmējs piecu darba dienu laikā pēc līguma 6.5. punktā minētā paziņojuma saņemšanas neuzsāk defektu novēršanas Būvdarbus, nesniedz atbildi vai neiesniedz līguma 6.7. punktā minēto paziņojumu, Pasūtītājs ir tiesīgs uzskatīt, ka Uzņēmējs atsakās veikt defektu novēršanas Būvdarbus.
	10. Ja Uzņēmējs atsakās veikt defektu novēršanas Būvdarbus, Pasūtītājs, bez saskaņošanas ar Uzņēmēju, ir tiesīgs šo Būvdarbu veikšanai pieaicināt citu uzņēmēju. Šajā gadījumā samaksu par defektu novēršanas Būvdarbiem Pasūtītājs pieprasa no apdrošināšanas sabiedrības vai bankas saskaņā ar tās garantijas noteikumiem. Gadījumā, ja garantijas summa pilnībā nesedz radušās izmaksas, Pasūtītājam rodas prasījuma tiesība pret Uzņēmēju par tās starpības piedziņu, kas izveidojusies starp garantijas devēja samaksāto summu un faktiskajām izmaksām.
	11. **Garantijas laika garantijā obligāti jābūt iekļautiem šādiem nosacījumiem:**
		1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Uzņēmējs nepilda līgumā noteiktās garantijas saistības;
		2. garantija ir spēkā visā garantijas termiņa laikā;
		3. garantija ir no Uzņēmēja puses neatsaucama;
		4. Pasūtītājam nav jāpieprasa garantijas summa no Uzņēmēja pirms prasības iesniegšanas garantijas sniedzējam.
7. **Pušu atbildība**
	1. Puses atbild viena otrai saskaņā ar šo Līgumu un Latvijas Civillikumu.
	2. Uzņēmējs apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par šajā Līgumā minēto cenu, un Uzņēmējs apliecina, ka Būvdarbu tāmē ir iekļauti visi šī Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai tāmē paredzēto Būvdarbu veikšanai (aprēķinos ir ietvertas arī iespējamo neparedzēto Būvdarbu izmaksas), lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem Uzņēmējs bija informēts, bet netika ievērtēti Uzņēmēja līgumcenas piedāvājumā – Būvdarbu tāmēs, tiek veikti uz Uzņēmēja rēķina.
	3. Uzņēmējs ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. Uzņēmējs ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
	4. Uzņēmējs uzņemas pilnu atbildību par šajā Līgumā paredzēto Būvdarbu veikšanā nodarbināto darbinieku apdrošināšanu pret nelaimes gadījumiem.
	5. Ja Uzņēmējs šajā Līgumā noteiktajā laikā neuzsāk būvdarbus vai nenodod objektu, tad Uzņēmējs maksā Pasūtītājam līgumsodu 0,2 % apmērā no kopējās Līguma summas par katru nokavēto dienu, bet ne vairāk kā 10 % no Līguma summas, kā arī atlīdzina Pasūtītājam zaudējumus, kas tam radušies Līguma savlaicīgas neizpildes rezultātā. Zaudējumu apmēru nosaka, Līdzējiem vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsoda samaksas, ja izpilde kavēta Pasūtītāja vainas dēļ.
	6. Ja Uzņēmējs nenovērš defektus šā Līguma 6.5.punktā minētās vienošanās norādītajos termiņos, tad Uzņēmējs maksā Pasūtītājam līgumsodu 0,2 % apmērā no nenovērsto defektu vērtības par katru kavējuma dienu, bet ne vairāk kā 10 % no nenovērsto defektu kopējās vērtības, kā arī atlīdzina Pasūtītājam zaudējumus, kas tam radušies defektu savlaicīgas nenovēršanas rezultātā. Zaudējumu apmēru nosaka, Līdzējiem vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsodu nomaksas, ja izpilde kavēta Pasūtītāja vainas dēļ.
	7. Ja Pasūtītājs bez pamatojuma neveic maksājumus šajā Līgumā noteiktajos termiņos, tad Pasūtītājs maksā Uzņēmējam līgumsodu 0,2 % apmērā no nokavēto maksājumu summas par katru kavējuma dienu, bet ne vairāk kā 10 % no nokavēto maksājumu summas.
	8. Uzņēmējs maksā šajā Līgumā noteikto līgumsodu un atlīdzina zaudējumus Pasūtītājam vai Pasūtītājs tos atskaita no tuvākā paredzētā maksājuma Uzņēmējam. Līgumsoda samaksa Puses neatbrīvo no pienākuma izpildīt šī Līguma saistības.
8. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un, kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes un jebkuri citi apstākļi, kas nav pakļauti Pušu saprātīgai kontrolei.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde.
	3. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Līdzējiem, un izdara attiecīgus grozījumus šajā Līgumā vai sagatavo jaunu līgumu, vai arī lauž šo Līgumu.
9. **Līguma izbeigšana**
	1. Līgums var tikt izbeigts, Līdzējiem savstarpēji rakstiski vienojoties, vai arī šajā Līgumā noteiktajā kārtībā.
	2. Pasūtītājs ir tiesīgs lauzt Līgumu, rakstveidā brīdinot par to Uzņēmēju 5 (piecas) dienas iepriekš, ja:
		1. Būvdarbi būves vietā netiek uzsākti 10 (desmit) dienu laikā pēc laika grafikā paredzētā termiņa;
		2. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka kā noteikts būvniecības normatīvos;
		3. Uzņēmējs ilgāk par 15 (piecpadsmit) dienām nepamatoti pārtrauc Būvdarbus būves vietā;
		4. Uzņēmējs bankrotē vai tā darbība tiek izbeigta vai pārtraukta.
		5. līguma izpildes gaitā Būvuzņēmējam tiek piemērotas sankcijas Starptautisko un Latvijas Republikas nacionālo sankciju likuma kārtībā.
	3. Ja līgums tiek lauzts 9.2. kārtībā Uzņēmējs nav tiesīgs piemērot Pasūtītājam līgumsodu.
	4. Ja Līgums tiek lauzts, Uzņēmējs nekavējoties pārtrauc Būvdarbus. Piedaloties Pasūtītāja un Uzņēmēja nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši paskaidrojuma rakstam, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem būvobjektā ir vispārīgajos būvnoteikumos uzskaitītā Būvdarbu veikšanas dokumentācija.
	5. Pasūtītājs ir tiesīgs veikt uzmērījumus un pieaicināt neatkarīgus ekspertus izpildīto Būvdarbu apjoma noteikšanai. Pasūtītājs samaksā Uzņēmējam par visiem līdz Līguma laušanas brīdim kvalitatīvi paveiktajiem Būvdarbiem.
	6. Ja faktiski izpildīto Būvdarbu vērtība ir mazāka par summu, kuru Pasūtītājs jau ir samaksājis Uzņēmējam, tad pēdējam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc šajā punktā minētā akta parakstīšanas.
	7. Gadījumā, ja Līgums tiek pārtraukts Uzņēmēja vainas dēļ, Uzņēmējs maksā Pasūtītājam līgumsodu par saistību neizpildi 10 % apmērā no kopējās Līguma summas.
10. **Strīdu izskatīšanas kārtība un citi nosacījumi**
	1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta, tad Puses vēršas tiesā, LR likumos noteiktajā kārtībā.
11. **Līguma dokumenti un grozījumi**
	1. Par līguma dokumentiem, kas ir saistoši Līdzējiem un ir tā neatņemama sastāvdaļa, tiek uzskatīti šādi dokumenti (to prioritātes secībā):
		1. Iepirkuma (identifikācijas Nr. VNP 2018/18/ELFLA) nolikums (tiek uzglabāts pie Pasūtītājaatsevišķi no līguma);
		2. PasūtītājaTehniskā specifikācija (1. pielikums). Tehniskās specifikācijas sastāvā esošā apliecinājuma karte **“Ēkas daļas vienkāršota atjaunošana”** netiek pievienoti līgumam, bet ar nodošanas-pieņemšanas aktu tiek nodota Uzņēmējam atsevišķi;
		3. Uzņēmēja piedāvājums iepirkumam (tiek uzglabāts pie Pasūtītāja atsevišķi no līguma);
		4. Būvdarbu tāmes (2. Pielikums)
		5. Būvdarbu izpildes grafiks (3. pielikums);
		6. būvsapulču protokoli, ja tādi būs;
		7. Pasūtītāja pilnvaroto personu rīkojumi par Būvdarbu organizāciju;
		8. jebkādi citi dokumenti, kuru izsniegšanu saskaņā ar līgumu pieprasa Pasūtītājs (vai viņa pilnvarotās personas) vai Uzņēmējs, vai kuru izsniegšana ir paredzēta līgumā.
	2. Līguma eksemplāriem tiek pievienoti dokumenti, kas minēti kā līguma pielikumi. Pārējie līguma dokumenti tiek sagatavoti divos eksemplāros, pa vienam Pasūtītājam un Uzņēmējam.
	3. Strīda gadījumā priekšroka ir dokumentiem, kuri satur detalizētus aprēķinus, mērījumus vai rasējumus.
	4. Grozījumus līgumā var veikt, ievērojot Publisko iepirkumu likumā un šajā līgumā noteikto kārtību un ierobežojumus.
	5. Veicot grozījumus obligāti jāievēro Publisko iepirkumu likuma 61. panta nosacījumi.
	6. Līdzēji var veikt būtiskus līguma grozījumus, kuru veikšana ir pieļaujama saskaņā ar Publisko iepirkumu likuma 61.  panta 1. daļas 2. punktu, ja līguma izpildes gaitā radusies iepriekš objektīvi neparedzama nepieciešamība:
		1. izslēgt *Būvdarbus*, kas sākotnēji tika iekļauti tehniskajās specifikācijās (Būvdarbu daudzumu sarakstos saskaņā ar paskaidrojuma rakstu), bet kuru apjoms ir samazinājies, piemēram, nepilnību dēļ paskaidrojuma rakstā;
		2. ieslēgt *Būvdarbus*, tajā skaitā tādus, kas jau sākotnēji tika iekļauti tehniskajās specifikācijās (Būvdarbu daudzumu sarakstos saskaņā ar paskaidrojuma rakstu), bet kuru apjoms ir palielinājies, piemēram, nepilnību dēļ paskaidrojuma rakstā. Šādu *Būvdarbu* izmaksas var tikt segtas papildus līguma pamatsummai (kas noteikta atbilstoši iepirkuma dokumentācijā dotajiem Būvdarbu apjomiem), neveicot jaunu iepirkumu;
		3. aizstāt Tehniskajā specifikācijā un/vai Uzņēmēja piedāvājumā norādītos materiālus, kuri vairs netiek ražoti, ar ekvivalentiem materiāliem. Katru šādu gadījumu Uzņēmējam jāpamato ar nomaināmo materiālu ražotāja rakstveida apliecinājumu, un šāda nomaiņa var notikt tikai pēc tam, kad Pasūtītājs to rakstveidā akceptējis;
		4. grozīt būvdarbu izpildes termiņus, ja tam ir objektīvs pamatojums (piemēram, neparedzēti klimatiskie apstākļi, ko iespējams fiksēt un kas var būtiski ietekmēt būvdarbu kvalitāti);
	7. Par līguma izmaiņām nav uzskatāms Būvdarbu apjoma palielinājums, kas radies, Uzņēmējam izmainot Būvdarbu veikšanas metodi (tehnoloģisko paņēmienu), un šādu Būvdarbu veikšanas metodes maiņu Pasūtītājs nav pieprasījis;
	8. Visi grozījumi, papildinājumi pie līguma, kā arī citas Līdzēju vienošanās, kas ir saistītas ar tā izpildi un darbību, tiek noformētas rakstveidā un stājas spēkā pēc tam, kad tās parakstījuši abi Līdzēji. Visi līguma papildinājumi, grozījumi un vienošanās ir tā neatņemamas sastāvdaļas.
	9. Ja jebkurā Līguma izpildes brīdī Uzņēmējs sastopas ar apstākļiem, kas neizbēgami aizkavē Būvdarbu izpildi, Uzņēmējam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Uzņēmēja paziņojuma saņemšanas, Pasūtītājam ir jānovērtē situācija un, pēc lēmuma saskaņošanas ar būvuzraugu, tas var pagarināt Uzņēmēja saistību izpildes termiņu vai veikt citas Līguma izmaiņas. Šādā gadījumā, bez Līgumā norādīto soda sankciju piemērošanas, izmaiņas ir jāakceptē abām Līdzējiem.
12. **Citi noteikumi**
	1. Kontaktpersona no pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_ .
	2. Kontaktpersona no Uzņēmēja puses: \_\_\_\_\_\_\_\_\_\_\_\_\_\_\_\_\_\_\_.
	3. Ja kādam no Līdzējiem tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
	4. Līgums ir sagatavots un parakstīts 3 (trīs) oriģinālos eksemplāros, viens eksemplārs Uzņēmējam, divi eksemplāri Pasūtītājam, ar vienādu juridisko spēku un ir saistošs Līdzējiem no tā parakstīšanas brīža.
	5. Līguma pielikumi:
13. Pielikums -Iepirkuma tehniskā specifikācija,
14. Būvdarbu tāmes,
15. Būvdarbu laika grafiks.
16. **Līdzēju paraksti un rekvizīti**
1. |  |  |  |  |  |  |
| --- | --- | --- | --- | --- | --- |
|  | Darbinieku skaits |   | Apgrozījums |   | Bilance |
| Sīks | < 10 |   | <= 2 milj. EUR |   | <= 2 milj. EUR |
| Mazs | < 50 |  un | <= 10 milj. EUR | vai | <= 10 milj. EUR |
| Vidējs | < 250  |   | <= 50 milj. EUR |   | <= 43 milj. EUR |

 [↑](#footnote-ref-1)
2. Norāda plānoto objekta nodošanas ekspluatācijā datumu, kas nav vēlāks par 31.05.2018. [↑](#footnote-ref-2)
3. Atbilstoši PIL 50. panta nosacījumiem. [↑](#footnote-ref-3)
4. PIL 50. pants. [↑](#footnote-ref-4)